text: Tongerblom
  Tongerblom | ||||||
  ---|---|---|---|---|---|---|
  taksonomy | ||||||
  
  
  soarte | ||||||
  Glechoma hederacea | ||||||
  Tongerblom (Glechoma hederacea) is in lytse, krûpende plant dy't op de knopen woartelet. De namme komt wierskynlik fan it Goatyske wurd Gunderaba dat wûndrank betsjut. De blêden binne nierfoarmich mei in kartele râne. Hoe sinniger it stânplak , deste lytser binne de blêden.
  Ynhâld
  Oare Fryske nammen[bewurkje seksje | boarne bewurkje]
  Bloeiwize[bewurkje seksje | boarne bewurkje]
  De plant bloeit yn'e maaitiid mei pears-blauwe lipblommen, dy't yn in skynkrânse stean. De ûnderlippe is oan de ein yn twaën spjalt en de boppelippe is flak en net bol. Der binne twaslachtige en funksjoneel froulike eksimplaren. De lêste hawwe dúdlik folle lytsere blommen. De plant bloeit fan maart oant juny, mar om april hinne is yn Nederlân faak it hichtepunt fan de bloei. De planten kinne harren groeiplak in dúdlik pearse gloed jaan.
  Fersprieding[bewurkje seksje | boarne bewurkje]
  Tongerblom is yn West-Jeropa tige algemien en kin yn alderlei soarten begroeiïngs foarkomme. It groeit sels as epifyt yn bygelyks knotwylgen. De plant is in goede boaiembedekker, dy't winterdeis ek grien bliuwt. Yn it foarjier is de kleur fan de plant min ofte mear pears troch de lege temperatueren en yn de simmer grien.
  Ekologyske aspekten[bewurkje seksje | boarne bewurkje]
  Op de Tongerblom fleane in oantal solitêre bijen: de andoarnbij (anthophora furcata), Boskmitselbij (Osmia uncinata), blauwe mitselbij (osmia caerulentes), gewoane sachembij (anthophora plumipes), gouden mitselbij (osmia aurulenta), grutte wolbij (anthidum manicatum) en nepetabij (anthophora quadrimaculata).
  Literatuer[bewurkje seksje | boarne bewurkje]
  - Meijden, R van der: Heukels' floara fan Nederlân. 22ste printinge Grins 1996
  - Weeda. E.: Nederlânske Oecologyske Floara diel 3 1988
  Keppeling om utenss[bewurkje seksje | boarne bewurkje]
  - http://www.wildebijen.nl : oersjoch fan solitêre bijen yn Nederlân
  - http://www.kruidenvrouwtje.nl/pan/hondsdraf.htm
  Sjoch ek[bewurkje seksje | boarne bewurkje]
  [Kategory:Lânseigen floara yn Finlân]]